**Gravidogrammas aizpildīšanas kārtība**

1. Pēc I trimestra skenēšanas atbildes saņemšanas, antenatālās aprūpes sniedzējs, par pamatu ņemot sonogrāfijas datus un pēdējo mēnešreižu laiku, nosaka dzemdību datumu “due date”, kas turpmāk grūtniecības laikā nemainās.
2. Otrajā vai trešajā antenatālās aprūpes vizītē antenatālās aprūpes sniedzējs gravidogrammā aizpilda aili “Konkrētu grūtniecības nedēļu (datumi) kalendārais laiks” ierakstot konkrēti katras nedēļās sākumu un beigu datumu sākot no 24 nedēļas. Piemēram: grūtniecības nedēļa 24+0 līdz 24+6 ir no 01.07. līdz 07.06., nākošā nedēļa 25+0 līdz 25+6 ir no 08.07. līdz 14.07. un tā turpinot līdz grūtniecības 41. nedēļai.
3. Antenatālās aprūpes vizītes laikā sākot no 24 nedēļām veic *fundus uteri* mērījumu pēc metodoloģijas kā aprakstīts gravidogrammā un veic atzīmi gravidogrammā atbilstoši attiecīgajam datumam.
4. Veicot sonogrāfiju, gravidogrammu papildina ar sonogrāfijas mērījumu datiem, attiecīgi atzīmējot sonogrāfijas veikšanas datumu un aprēķināto augļa masu.
5. Antenatālās aprūpes sniedzēja rīcība augļa augšanas līknes noviržu gadījumā ir kā aprakstīts gravidorgammā.